<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000071">O-000071/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96818">Salvatore Iacolino</PERSON>, <PERSON ID="28120">Simon Busuttil</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000071">Subiect: Aplicarea în practică a articolului 80 din TFUE pentru a face față afluxurilor migratoare excepționale și pentru a sprijini statele membre din sud</OBJECT><CONTENT><PARA>Un număr de state membre din sud au fost recent expuse unor presiuni excesive și disproporționate legate de migrație din cauza evenimentelor care au loc acum în Tunisia, Egipt și Libia.</PARA><PARA>În momentul de față, aproximativ 7 000 de migranți se află pe insula Lampedusa (Sicilia), care are o populație locală de 5 000 de persoane. Operațiunea Hermes, lansată de Frontex la 20 februarie, asigură misiuni de patrulare și de sprijin prin furnizarea de personal, aeronave și nave.</PARA><PARA>În rezoluția sa adoptată în Strasbourg la 10 martie 2011 (<ANCHOR ID="1" FAMILY="TA" TYPE="P7-TA" YEAR="2011" NUMBER="0095">P7_TA(2011)0095</ANCHOR>), Parlamentul a invitat Comisia să pună la dispoziție resurse financiare, umane și tehnice adecvate pentru a asigura pregătirea adecvată a statelor membre și o capacitate de reacție eficientă a acestora în caz de afluxuri migratoare de mari proporții.</PARA><PARA>Având în vedere articolul 80 din TFUE și concluziile Consiliului de la 11 martie 2011 și de la 24-25 martie 2011 și ținând seama de faptul că este foarte probabil să crească afluxurile migratoare din Africa de Nord spre Europa, în special spre statele membre din sud, poate Comisia să precizeze:</PARA><PARA>1. Ce măsuri intenționează să ia pentru a garanta participarea efectivă a altor state membre la măsurile luate pentru soluționarea urgențelor cu care se confruntă statele membre din sud?</PARA><PARA>2. Dacă ar sprijini posibila redistribuție a migranților care au ajuns în Lampedusa, Italia, și în alte state membre?</PARA><PARA>3. Dacă intenționează să revizuiască planul operațional al Frontex referitor la Lampedusa în lumina numărului de persoane care au ajuns acolo după redactarea acestuia?</PARA><PARA>4. Ce măsuri de compensare intenționează să ia în considerare cu privire la Sicilia și la Lampedusa și locuitorii acestora în vederea compensării daunelor suferite, în special de industria lor turistică?</PARA></CONTENT></QUEST>