<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000059">H-000059/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: februarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000059">Subiect: Urmărirea penală împotriva președintelui Frontului Popular Socialist din Lituania</OBJECT><CONTENT><PARA>Autoritățile lituaniene au lansat urmărirea penală împotriva președintelui Frontului Popular Socialist din Lituania, Algirdas Paleckis, pe motiv că acesta ar fi pus în discuție, în declarațiile sale, versiunea „oficială” a evenimentelor sângeroase care au avut loc la Vilnius, în ianuarie 1991, soldate cu 14 morți. În prezent există mărturii ale participanților la aceste evenimente, dar și rapoarte ale autorităților medico-legale din care rezultă că manifestanții nu au fost uciși de membri ai armatei sovietice. Referindu-se la evenimentele din 1991, Algirdas Paleckis declarase: „Acum se pare că anumite persoane i-au atacat pe cei din propria tabără.” Datorită acestei afirmații și invocând legea care, falsificând istoria, consacră o „ocupație” a Lituaniei de către URSS, autoritățile lituaniene au inițiat urmărirea împotriva lui Algirdas Paleckis.</PARA><PARA>Condamnă Consiliul acțiunea civilă inițiată împotriva președintelui unui partid politic lituanian, pe baza unor acuzații nefondate? Care este opinia Consiliului în ceea ce privește cazurile de încălcare a libertăților fundamentale, pe baza unor fapte istorice denaturate, care au avut loc în Lituania?</PARA></CONTENT></QUEST>