<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0121">O-0121/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28340">Patrizia Toia</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0121">Subiect: Spațiul european de libertate, securitate și justiție, recunoașterea reciprocă a hotărârilor judecătorești în materie penală și recentul refuz al Franței de a extrăda un terorist către Italia</OBJECT><CONTENT><PARA>La 13 octombrie 2008, guvernul francez a decis să nu execute hotărârea Curții de Apel din Versailles și să refuze extrădarea către Italia a teroristei Marina Petrella. Petrella este condamnată pentru omor, tentativă de omor, tentativă de răpire și alte infracțiuni. Guvernul francez a invocat o clauză privind vârsta și starea de sănătate a persoanei căutate, pe care a depus-o la Convenția europeană de extrădare din 1957, cu toate că ordinea juridică italiană prevede garanții, inclusiv suspendarea executării sentinței, destinate persoanelor condamnate a căror vârstă sau stare de sănătate este incompatibilă cu detenția.</PARA><PARA>Nu este Consiliul de acord cu faptul că:</PARA><PARA>– refuzul de a preda persoane condamnate pentru acte teroriste, inclusiv omor în scop terorist, ridică chestiunea întinderii principiului recunoașterii reciproce în materie penală, care constituie unul dintre pilonii fundamentali ai spațiului de libertate, securitate și justiție din UE?</PARA><PARA>– articolul 26 din Convenția din 1957 ar trebui aplicat de către statele membre UE, deoarece prescrie ca statele părți să își retragă rezervele formulate cât mai curând posibil, având în vedere că din 1957 UE a evoluat progresiv către un spațiu de libertate, securitate și justiție, bazat pe principiul recunoașterii reciproce a normelor comune în materie de drepturile omului?</PARA><PARA>– trebuie adoptate inițiative la nivelul UE pentru a se asigura aplicarea deplină și dezvoltarea principiului recunoașterii în materie penală, instituindu-se, în același timp, garanții procedurale comune pentru suspecții și inculpații din cadrul procedurilor penale și garantându-se respectarea deplină a drepturilor omului?</PARA></CONTENT></QUEST>