<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0017-R01">O-0017/09/rev.1</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28391">Zdzisław Zbigniew Podkański</PERSON>, în numele Grupului <GRPOL GRPOLID="1108">UEN</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0017">Subiect: Clarificarea denumirii lagărelor de concentrare</OBJECT><CONTENT><PARA>În activitățile sale, Parlamentul European acordă o atenție deosebită apărării drepturilor omului. În rezoluțiile pe care le adoptă, condamnă ferm toate formele de limitare a libertății și, în special, cazurile de genocid. Genocidul reprezintă cea mai gravă crimă, astfel încât trebuie condamnat indiferent de momentul sau locul în care se întâmplă. Cu toate acestea, tot mai des - mai ales în ultimul timp - apar situații în care călăii își învinuiesc propriile victime de a fi comis crime împotriva umanității. Acest fenomen trebuie combătut cu fermitate, la fel ca și orice alte tentative de falsificare a istoriei. Practica curentă de a numi, de exemplu, lagărele de concentrare germane „lagăre de concentrare poloneze sau letone” generează reacții de protest și indignare din partea multor națiuni. Acești termeni s-au utilizat, de exemplu, în cazul lagărelor din Auschwitz, Treblinka și Trawniki, iar de curând și în cotidianul Die Welt“, referindu-se la lagărul de concentrare Majdanek, care a fost denumit „lagărul de concentrare polonez Majdanek”.</PARA><PARA>Având în vedere faptul că în perioada celui de-al doilea război mondial, pe teritoriul Reichului German și al țărilor ocupate de acesta au existat peste 12 000 de lagăre de concentrare și de exterminare în care au fost ucise milioane de oameni, este necesară clarificarea odată pentru totdeauna a denumirii acestor lagăre.</PARA><PARA>Este Comisia conștientă de această problemă? Ce măsuri intenționează să ia în legătură cu acest subiect?</PARA></CONTENT></QUEST>