<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0516">H-0516/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0516">Subiect: Adoptarea de măsuri în vederea punerii în aplicare a clauzei de solidaritate</OBJECT><CONTENT><PARA>În ultimele zile, mai multe ţări (SUA, Regatul Unit, Australia etc.) au transmis persoanelor care călătoresc instrucţiuni urgente prin care îi avertizau cu privire la ameninţarea posibilă a unui atac terorist asupra transportului public şi/sau în locuri turistice în Europa. Această situaţie sporeşte importanţa „clauzei de solidaritate” (articolul 222 din Tratatul privind funcţionarea Uniunii Europene ), precum şi a necesităţii de a defini „modalităţile de punere în aplicare de către Uniune a [...] clauzei de solidaritate [...] printr-o decizie adoptată de Consiliu, la propunerea comună a Comisiei și a Înaltului Reprezentant al Uniunii pentru afaceri externe și politica de securitate” [articolul 222 alineatul (3)].</PARA><PARA>Având în vedere că Preşedinţia belgiană a inclus printre obiectivele programului său adoptarea de măsuri necesare pentru ca „clauza de solidaritate” să intre în vigoare cât mai curând posibil, ar putea Consiliul să precizeze în ce stadiu se află discuţiile privind punerea în aplicare a acesteia? A luat acesta măsuri concrete în acest sens şi, dacă a luat, care este orarul pentru punerea în aplicare a acestora, în special având în vedere situaţia recentă?</PARA></CONTENT></QUEST>