<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0195">O-0195/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28223">Andreas Schwab</PERSON>, <PERSON ID="28227">Anja Weisgerber</PERSON>, <PERSON ID="1832">Marianne Thyssen</PERSON>, <PERSON ID="96674">Anna Maria Corazza Bildt</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="1913">Evelyne Gebhardt</PERSON>, <PERSON ID="37312">Christel Schaldemose</PERSON>, <PERSON ID="28131">Anna Hedh</PERSON>, <PERSON ID="1907">Barbara Weiler</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="38420">Cristian Silviu Buşoi</PERSON>, <PERSON ID="96873">Jürgen Creutzmann</PERSON>, <PERSON ID="34234">Antonyia Parvanova</PERSON>, <PERSON ID="96872">Nadja Hirsch</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="4294">Heide Rühle</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="4538">Malcolm Harbour</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ0195">Subiect: Siguranţa jucăriilor</OBJECT><CONTENT><PARA>La 1 iulie 2010, Comitetul ştiinţific pentru riscurile de sănătate şi de mediu (CSRSM) a publicat un aviz ştiinţific privind „Evaluarea limitelor de migrare pentru substanţele chimice din componenţa jucăriilor”, în care evaluează metodele utilizate în Directiva 2009/48/CE pentru reglementarea riscului presupus de substanţele organice CMR (cancerigene, mutagene sau toxice pentru reproducere). Pe de o parte, Comitetul recomandă ca siguranţa jucăriilor să se bazeze pe limitele de migrare, dar, pe de altă parte, subliniază că metoda prevăzută pentru măsurarea migrării substanţelor chimice (standardul EN 71-3) nu este fiabilă.</PARA><PARA>Parlamentul a solicitat deja Comisiei să se ocupe de această problemă, dar nu s-a înregistrat niciun progres. Există preocupări tot mai răspândite şi cu privire la limitele pentru substanţe periculoase precum hidrocarburile policiclice aromatice (HPA) aflate în componenţa jucăriilor, în ciuda faptului că Directiva 2009/48/CE este considerată a fi unul dintre cele mai stricte acte legislative din lume în domeniul siguranţei jucăriilor. De asemenea, cele mai recente rapoarte RAPEX cu privire la retragerea de pe piaţă a jucăriilor nesigure provoacă îngrijorare cu privire la supravegherea pieţei jucăriilor.</PARA><PARA>1. Împărtăşeşte Comisia poziţia exprimată în avizul CSRSM, conform căreia metoda de măsurare a migrării substanţelor chimice nu este fiabilă? Dacă da, care sunt măsurile preconizate de Comisie pentru a rezolva această problemă?</PARA><PARA>2. Ce tip de iniţiative a luat sau va lua Comisia pentru a asigura o mai bună supraveghere a pieţei jucăriilor, în special în ceea ce priveşte produsele importate?</PARA><PARA>3. Consideră Comisia că abordarea utilizată bazată pe limitele de migrare ar trebui extinsă la alte substanţe periculoase din componenţa jucăriilor, cum ar fi compuşii HPA, înlocuind abordarea bazată pe limitele cantitative?</PARA><PARA>4. Intenţionează Comisia să revizuiască lista substanţelor restricţionate şi a cantităţilor lor care pot fi utilizate în jucării pentru a ţine seama de cele mai recente date ştiinţifice disponibile?</PARA><PARA>5. Este dispusă Comisia să analizeze problema jucăriilor pentru copiii de peste 36 de luni din perspectiva riscurilor de siguranţă implicate de utilizarea acestor jucării de către copii cu vârsta mai mică de 36 de luni?</PARA><PARA>6. Consideră Comisia că substanţele chimice clasificate ca substanţe CMR din categoriile 1A şi 1B, în conformitate cu Regulamentul UE privind clasificarea, etichetarea şi ambalarea substanţelor şi a amestecurilor, nu ar trebui să fie prezente în jucării?</PARA><PARA>7. Care va fi calendarul exact al acţiunilor pe care Comisia le va întreprinde?</PARA></CONTENT></QUEST>