<QUEST><TI><TI-INTRO>ÎNTREBARE ORALĂ <QREF QID="H-2010-0231">H-0231/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="5729">Kathleen Van Brempt</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0231">Subiect: Politica Comisiei referitoare la diminuarea resurselor de materii prime</OBJECT><CONTENT><PARA>Până la sfârșitul acestui an, Comisia intenționează să elaboreze o propunere pe marginea politicii referitoare la diminuarea resurselor de materii prime. În timpul vizitei pe care a efectuat-o la 28 aprilie 2010 la Comisia ITRE, dl comisar Tajani a subliniat în mod repetat faptul că gestionarea resurselor constituie una dintre principalele sale priorități. Pe lângă accesul la resursele de materii prime pe teritoriul UE și în afara acesteia, printre preocupările majore invocate de domnia sa s-au numărat reciclarea și reutilizarea.</PARA><PARA>Ar putea Comisia să precizeze în ce mod interpretează și definește termenii „reciclare” și „reutilizare” și cât de eficientă și ambițioasă va fi politica pe care intenționează să o propună în acest domeniu? În această politică se vor regăsi conceptele clasice de reciclare și downcycling sau Comisia va merge mai departe, respectând și promovând practici mai noi, precum abordarea circulară de tip „cradle to cradle”? Dacă da, cum va traduce Comisia în mod concret astfel de concepte în această politică? De exemplu, va constitui în viitor abordarea circulară unul dintre criteriile necesare pentru acordarea de contracte de achiziții publice?</PARA></CONTENT></QUEST>