<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0001">O-0001/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON> şi <PERSON ID="96990">Carmen Romero López</PERSON>, în numele Grupului <GRPOL GRPOLID="2949">S&amp;D</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0001">Subiect: Acordurile de readmisie ale UE cu ţările terţe</OBJECT><CONTENT><PARA>Până acum, Uniunea Europeană a semnat 11 acorduri de readmisie cu Hong Kong, Sri Lanka, Macao, Albania, Rusia, Ucraina, Bosnia şi Herţegovina, Muntenegru, Fosta Republică Iugoslavă a Macedoniei (FYROM), Serbia şi Moldova. Alte acorduri sunt în curs de negociere, în special cu Marocul. La 26 octombrie 2009, a fost semnat cel de-al 12-lea acord, cu Pakistanul, în lipsa unei consultări oficiale a Parlamentului European. Se pare că aceste acorduri au devenit un instrument obişnuit pe baza căruia fluxul de imigranţi ilegali este ţinut sub control.</PARA><PARA>Poate Comisia să furnizeze informaţii cuantificate cu privire la numărul persoanelor returnate către ţările de origine sau de tranzit conform acestor acorduri de readmisie, la categoriile vizate, precum şi la perspectivele de integrare ulterioare întoarcerii lor? </PARA><PARA>Intenţionează Comisia să coopereze mai îndeaproape cu aceste ţări în vederea canalizării fluxurilor migratorii înspre ţările de origine? </PARA><PARA>Intenţionează Comisia să revizuiască aceste acorduri pentru a lua în considerare evoluţia situaţiei drepturilor omului din aceste ţări, care s-au confruntat - şi care încă se mai confruntă uneori - cu încălcări ale drepturilor omului? </PARA><PARA>Apreciază Comisia că mai există măsuri de protecţie şi garanţii similare celor prevăzute în acordurile iniţiale de readmisie ale UE pentru siguranţa migranţilor returnaţi pentru situaţiile în care sunt încheiate alte acorduri de către ţările de tranzit şi/sau ţările terţe (pentru a se ţine seama de „efectele în lanţ”)? </PARA><PARA>În sfârşit, în opinia Comisiei Europene, nu ar trebui Parlamentul European să joace un rol ferm în cadrul negocierilor referitoare la o chestiune precum migraţia ilegală, în care acesta exercită funcţia de co-legislator?</PARA></CONTENT></QUEST>