<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000020">O-000020/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="2224">Klaus-Heiner Lehne</PERSON><BRK/>în numele <COMMITTEE COMMID="2874">Comisia pentru afaceri juridice</COMMITTEE></TI-AUTHOR></TI><OBJECT OBJID="OBJ000020">Subiect: Propunere pentru o directivă privind gestionarea colectivă a drepturilor</OBJECT><CONTENT><PARA>Comisia a avut consultări cu privire la chestiunea de administrare a drepturilor începând cu mijlocul anilor 1990 și a publicat o serie de documente, comunicări și lucrări care abordează această problemă, urmate de consultări publice (inter alia în 2004, 2007, 2009 și 2011).</PARA><PARA>Parlamentul a solicitat deja un cadru comunitar pentru societățile de gestiune colectivă în domeniul drepturilor de autor și a drepturilor conexe în rezoluția sa din 15 ianuarie 2004, apoi în rezoluțiile sale din 13 martie 2007 privind recomandarea Comisiei din 18 octombrie 2005 privind gestiunea colectivă transfrontalieră a drepturilor de autor și a drepturilor conexe în serviciile legale de muzică online și din 25 septembrie 2008 referitoare la gestiunea colectivă transfrontalieră a drepturilor de autor și a drepturilor conexe în serviciile legale de muzică online. În timpul acestui mandat, Parlamentul a repetat solicitările sale, inter alia, în rezoluțiile sale din 12 mai 2011 privind eliberarea potențialului industriilor culturale și creative și cea din 22 septembrie 2010 privind protejarea drepturilor de proprietate intelectuală pe piața internă.</PARA><PARA>Comisia a anunțat în mod repetat în documentele sale și în programul său de lucru că va adopta, ca o inițiativă strategică, o propunere de a crea un cadru legal pentru gestiunea colectivă în domeniul drepturilor de autor pentru a permite licențierea multiteritorială și paneuropeană. În strategia sa din 2011 privind DPI, Comisia a promis prezentarea de propuneri în 2011. Cel mai recent, în Comunicarea privind Analiza anuală a creșterii pe 2012, aceasta a anunțat că va fi prezentată o viitoare propunere rapidă în primul trimestru al anului 2012, cu un acord între Parlament și Consiliu până la sfârșitul anului 2012.</PARA><PARA>Comisia pentru afaceri juridice a dezbătut în repetate rânduri necesitatea unei propuneri privind gestiunea colectivă a drepturilor, inclusiv în contextul unui dialog structural cu Comisia și în cadrul Grupului său de lucru privind drepturile de autor.</PARA><PARA>Care este data prevăzută pentru prezentarea de către Comisie a propunerii legislative privind gestionarea drepturilor colective și care va fi domeniul de aplicare al acesteia? </PARA></CONTENT></QUEST>