<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0214">O-0214/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28393">Luis de Grandes Pascual</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0214">Subiect: Controlarea spațiului aerian european</OBJECT><CONTENT><PARA>Cu doar câteva săptămâni în urmă, incidentele grave provocate de controlorii spanioli, în contextul închiderii spațiului aerian spaniol, au cauzat prejudicii enorme cetățenilor, întreprinderilor și economiei spaniole în ansamblul său.</PARA><PARA>În luna aprilie a anului curent, din cauza erupției vulcanului islandez, în spațiul aerian european au avut loc grave perturbări care au afectat sute de mii de pasageri și au condus la anularea de zboruri, precum și la pierderi enorme pentru companiile aeriene, aeroporturi și economia europeană. </PARA><PARA>În asemenea situații și fără a aduce atingere măsurilor adoptate la nivel național, nu consideră Comisia că ar fi oportună consolidarea capacității de reacție la nivel european prin recurgerea la mijloacele de acțiune necesare pentru a răspunde mai eficace la asemenea crize care afectează, în final, spațiul aerian european în ansamblul său?</PARA><PARA>Intenționează Comisia să adopte măsuri concrete, în cadrul procesului de realizare a cerului unic european, în vederea consolidării competențelor organului de gestionare a rețelei europene (Eurocontrol) în acest domeniu?</PARA><PARA>Ce măsuri propune Comisia pentru a încuraja mobilitatea controlorilor aerieni europeni? Consideră Comisia că ar fi oportună crearea, de exemplu, a unor echipe europene care ar putea fi mobilizate pentru a interveni imediat și a furniza tot sprijinul necesar în cazul în care o criză survenită într-un stat membru ar putea avea repercusiuni negative asupra rețelei europene?</PARA><PARA>În final, în ce măsură programul SESAR, o veritabilă dimensiune tehnologică a cerului unic european, ar putea juca un rol pertinent în viitor grație dezvoltării și aplicării de noi tehnologii în domeniul sistemelor de navigație aeriană în vederea rezolvării unor asemenea situații?</PARA></CONTENT></QUEST>