<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0089">O-0089/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="38398">Esther de Lange</PERSON>, <PERSON ID="28228">Albert Deß</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0089">Subiect: Sectorul european al amidonului după 2012</OBJECT><CONTENT><PARA>Strategia Europa 2020 subliniază faptul că Europa trebuie să promoveze „o economie mai eficientă în ce priveşte utilizarea resurselor, mai ecologică şi mai competitivă”. Ţinând seama de prioritatea acordată „creşterii sustenabile”, o economie bazată pe agricultura biologică, care acordă biomasei un rol important în furnizarea de energie, carburanţi şi gaz şi înlocuieşte materiile prime din industria chimică, este de o importanţă majoră.</PARA><PARA>Sectorul amidonului din cartofi poate juca un rol important într-o economie bazată pe agricultura biologică, imprimând economiei un caracter mai ecologic prin dezvoltarea unei industrii chimice bazate pe amidon şi a unor produse biologice destinate unor noi pieţe, produse care să contribuie la un consum şi o producţie mai sustenabile în cadrul UE.</PARA><PARA>Ca urmare a terminării, din 2012, a sprijinului acordat de UE, sectorul nu va mai beneficia de subvenţii, care se ridică la peste 160 de milioane de euro. Se prevede că sectorul amidonului din cartofi ar putea pierde până la 40% din pieţele sale actuale, iar această „aterizare forţată” ar putea duce la distrugerea totală a acestuia. Sectorul este în măsură şi dispus să funcţioneze în cadrul unei pieţe liberalizate. Problema care se pune în prezent, ţinând seama de efectele actualei crize economice asupra sectorului, este doar o chestiune de calendar.</PARA><PARA>Ce măsuri va adopta Comisia pentru a preveni dispariţia importantului sector al amidonului din cartofi din Uniunea Europeană începând din 2012?</PARA><PARA>Ia Comisia în considerare instituirea, în cadrul limitelor bugetare actuale, a unor măsuri tranzitorii pentru a permite o „aterizare lină” pe piaţa liberă?</PARA><PARA>Este Comisia în măsură să instituie un regim de restructurare voluntară, care să prevadă acordarea de ajutoare întreprinderilor care îşi reduc capacitatea de producţie în mod voluntar?</PARA></CONTENT></QUEST>