<QUEST><TI><TI-INTRO>ÎNTREBARE ORALĂ <QREF QID="H-2010-0077">H-0077/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28257">Ivo Belet</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0077">Subiect: Accidentul feroviar din Buizingen și sistemul electronic de siguranță</OBJECT><CONTENT><PARA>Accidentul feroviar grav din 15 februarie 2010, care a avut loc în Buizingen, Belgia, este pus pe seama lipsei unui sistem electronic de siguranță care activează în mod automat frânele trenului în cazul trecerii pe culoarea roșie a semaforului.</PARA><PARA>Lucrările de a introduce ERTMS (Sistemul european de gestionare a traficului feroviar) în Europa, complementar sistemelor naționale de protecție automată a trenurilor (ATP), care există de câțiva ani în unele state membre, avansează rapid.</PARA><PARA>În ce măsură și de cât timp își echipează statele membre căile ferate și trenurile cu sisteme naționale ATP?</PARA><PARA>Care este situația actuală privind introducerea ERTMS în statele membre, atât în cazul trenurilor, cât și al căilor ferate?</PARA><PARA>În cazul statelor membre care nu utilizează încă sisteme de protecție a trenurilor, mai este necesar să se investească în acestea, având în vedere introducerea în curs de desfășurare a ERTMS și investițiile majore aferente acesteia?</PARA><PARA>Cum poate fi evitată situația periculoasă în care infrastructura feroviară ar fi echipată cu ERTMS, dar trenurile nu, sau viceversa?</PARA><PARA>Există această problemă în prezent, de exemplu în ceea ce privește traficul feroviar interurban pe ruta Liège-Aachen?</PARA><PARA>Ce putem învăța din experiența acestei situații, având în vedere liberalizarea căilor ferate din Europa?</PARA></CONTENT></QUEST>