<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000308">O-000308/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1993">Carmen Fraga Estévez</PERSON>, <PERSON ID="2125">Pat the Cope Gallagher</PERSON><BRK/>în numele <COMMITTEE COMMID="2871">Comisia pentru pescuit</COMMITTEE></TI-AUTHOR></TI><OBJECT OBJID="OBJ000308">Subiect: Stadiul în care se află propunerea privind planul multianual pentru stocul vestic de stavrid negru de Atlantic și pentru unitățile piscicole care îl exploatează</OBJECT><CONTENT><PARA>Parlamentul a adoptat la 23 noiembrie 2010 o rezoluție legislativă referitoare la propunerea de regulament a Parlamentului European și a Consiliului de instituire a unui plan multianual pentru stocul vestic de stavrid negru de Atlantic și pentru unitățile piscicole care îl exploatează (COM(2009)0189). Obiectivul planului este acela de a menține biomasa stavridului negru vestic la un nivel care să garanteze exploatarea durabilă a acestuia și să ofere randamentul cel mai ridicat pe termen lung. În acest scop, norma de control al exploatării trebuie să se bazeze în egală măsură pe recomandările de precauție emise pentru condiții medii de recrutare și pe capturile totale admisibile recente adaptate în funcție de un factor care să reflecte tendințele recente ale abundenței stocului măsurate cu ajutorul producției de icre.</PARA><PARA>Atât Parlamentul, cât și Comisia, consideră că stabilirea unor planuri de gestionare pe termen lung este esențială pentru conservare. Pe deasupra, propunerea Comisiei de reformare a politicii comune în domeniul pescuitului vizează, în măsura în care este posibil, înlocuirea planurilor actuale cu planuri bazate pe pescării, cu alte cuvinte urmărește ca mai puține planuri să cuprindă mai multe stocuri. </PARA><PARA>Încă din prima lectură, Parlamentul a așteptat poziția Consiliului. Comisia nu intenționează să propună un nou text legislativ privind acest aspect, întrucât este de acord cu poziția Parlamentului în ceea ce privește temeiul juridic corect al regulamentului.</PARA><PARA>Având în vedere impasul interinstituțional evident, Comisia pentru pescuit adresează Consiliului următoarele întrebări:</PARA><PARA>Care este situația actuală a acestui dosar în ceea ce privește discuțiile din cadrul grupului de lucru al Consiliului?</PARA><PARA>Ce măsuri intenționează să ia Consiliul în ceea ce privește acest dosar și altele similare, precum planul pe termen lung propus pentru stocul de hamsii din Golful Biscaya și pentru pescăriile care îl exploatează?</PARA><PARA>Este Consiliul de acord că impasul actual în ceea ce privește acest dosar are consecințe la scară largă asupra tuturor celorlalte planuri de gestionare pe termen lung, cum ar fi cel pentru somonul de Marea Baltică, având în vedere că gestionarea pescuitului prin planuri pe termen lung este unul dintre elementele-cheie ale reformei PCP?</PARA><PARA>Cum justifică Consiliul faptul că a trecut atât de mult timp fără să adopte o poziție oficială privind acest dosar, împiedicând Parlamentul să inițieze o eventuală a doua lectură?</PARA></CONTENT></QUEST>