<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0109">O-0109/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/>în numele <COMMITTEE COMMID="2869">Comisia pentru dezvoltare regională</COMMITTEE></TI-AUTHOR></TI><OBJECT OBJID="OBJ0109">Subiect: Politica de locuinţe şi politica de dezvoltare urbană</OBJECT><CONTENT><PARA>La 21 şi 22 iunie 2010, la Toledo, a avut loc o reuniune neoficială a miniştrilor locuinţelor şi dezvoltării urbane. În cele două declaraţii ale lor, miniştrii din UE au confirmat existenţa unei legături strânse între politicile de locuinţe şi de dezvoltare urbană ale statelor membre şi politicile sociale şi de coeziune teritorială ale UE, precum şi, în special, importanţa unor politici pentru combaterea excluziunii sociale, a sărăciei şi a schimbărilor climatice.</PARA><PARA>Întrucât 74% din populaţia UE locuieşte în oraşe, este important să se acorde o mai mare atenţie nevoilor oraşelor în cadrul politicilor naţionale şi europene. Numai prin implicarea oraşelor europene pot fi abordate cu succes provocările legate de schimbările climatice şi de criza economică şi financiară.</PARA><PARA>Cum intenţionează statele membre să coopereze la elaborarea unei politici urbane la nivelul UE şi la punerea în practică a unei strategii integrate în materie de dezvoltare urbană?</PARA><PARA>Conform concluziilor reuniunii de la Toledo, sprijinul activ din partea statelor membre şi a Comisiei acordat unei politici ambiţioase în materie de eficienţă energetică este de importanţă fundamentală pentru realizarea obiectivelor 20-20-20. Cu toate acestea, în prezent, fondurile structurale nu sunt utilizate pe deplin în acest scop.</PARA><PARA>Cum intenţionează statele membre să contribuie la punerea în aplicare a noii Directive privind performanţa energetică a clădirilor şi să promoveze utilizarea fondurilor structurale pentru măsurile în materie de energie, în special în oraşe?</PARA></CONTENT></QUEST>