<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0126">O-0126/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4335">Marielle De Sarnez</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0126">Subiect: Importul în Uniunea Europeană de bunuri fabricate în Laogai</OBJECT><CONTENT><PARA>Laogai este sistemul de lagăre de muncă forțată din Republica Populară Chineză (RPC). Parlamentul a condamnat sistemul Laogai, care reprezintă un subiect de discuție recurent în cadrul Dialogului dintre UE și RPC privind drepturile omului. Majoritatea lagărelor Laogai sunt entități economice cu nume de societăți comerciale. Aceste nume ascund adevărata natură a produselor fabricate, care sunt astfel comercializate liber pe piața internă și externă a RPC. Dovada existenței acestei practici se găsește în multe cataloage de prezentare, în special în Dun &amp; Bradstreet, care enumeră 330 de centre de detenție Laogai cunoscute. Lagărele Laogai își fac, de asemenea, publicitate pe internet. Au fost identificate în jur de 500 de astfel de lagăre care recurg la anunțuri publicitare. Deși acest lucru este rar dovedit, Laogai constituie foarte probabil și sursa multor produse contrafăcute de origine chineză.</PARA><PARA>Aplicând legea sa care interzice importul de bunuri fabricate de deținuți, SUA au interzis importul produselor provenind de la mai multe companii de acest tip pe piața americană. Uniunea Europeană nu dispune (încă) de o astfel de lege. </PARA><PARA>– Întrucât consumatorii și companiile din UE trebuie protejați împotriva achiziționării accidentale de bunuri Laogai, și </PARA><PARA>– având în vedere respectivele rezoluții ale Parlamentului care condamnă sistemul Laogai și Dialogul dintre UE și RPC privind drepturile omului,</PARA><PARA>Ce acțiuni va întreprinde Comisia pentru a preveni importul direct sau indirect, în UE, de bunuri Laogai și/sau de alte bunuri fabricate de deținuți?</PARA><PARA>Când intenționează Comisia să înceapă o cooperare cât mai strânsă cu autoritățile americane – mai precis cu autoritățile vamale americane – în ceea ce privește detectarea acestor bunuri?</PARA><PARA>Când intenționează Comisia să înceapă negocierile cu RPC în vederea obținerii unui acord obligatoriu pentru ambele părți, prin care RPC să împiedice exportul direct sau indirect, în UE, de bunuri fabricate în Laogai și/sau comercializarea acestor bunuri către companiile comunitare din RPC?</PARA></CONTENT></QUEST>