<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0068">O-0068/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28311">Luis Manuel Capoulas Santos</PERSON>, <PERSON ID="28579">Katerina Batzeli</PERSON>, <PERSON ID="28166">Vincent Peillon</PERSON>, <PERSON ID="4455">Vincenzo Lavarra</PERSON>, <PERSON ID="28162">Stéphane Le Foll</PERSON> şi <PERSON ID="28427">Alessandro Battilocchio</PERSON>, în numele Grupului <GRPOL GRPOLID="1103">PSE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0068">Subiect: Vinurile rosé și practicile oenologice autorizate</OBJECT><CONTENT><PARA>În cadrul discuției referitoare la reglementările de punere în aplicare a OCP vitivinicole, Comisia intenționează să abroge, până la data de 31 iulie 2009, textele în vigoare referitoare la practicile oenologice, cu scopul de a ridica interdicția aplicată cupajului vinurilor albe și roșii fără DOP (denumire de origine protejată) sau IGP (indicație geografică protejată) pentru producerea vinului rosé.</PARA><PARA>În decursul ultimelor decenii, podgoriile din mai multe regiuni ale statelor membre au depus eforturi și au făcut investiții considerabile în vederea producerii unui vin rosé de înaltă calitate, recunoscut ca vin de sine stătător și adaptat cererii din ce în ce mai mari de pe piață.</PARA><PARA>În urma acestor eforturi, au apărut o serie de elemente de echilibru pentru economia locală, regională și pentru amenajarea teritoriului. Specialiștii în domeniu din regiunile respective, precum și alte persoane, și-au exprimat în cadrul Parlamentului European, prin intermediul Intergrupului viticultură-tradiție-calitate, profunda îngrijorare cu privire la consecințele grave pe care o decizie prin care va fi autorizată fabricarea vinului rosé ieftin le va produce din punct de vedere economic, ecologic și al ocupării forței de muncă. Această măsură ar putea în special să creeze confuzii între vinurile rosé tradiționale și vinurile amestecate și să conducă la o concurență neloială, susceptibilă să pericliteze, chiar și pe termen scurt, producția tradițională de vinuri rosé.</PARA><PARA>Având în vedere aceste preocupări și eventualele consecințe dăunătoare pe care le-ar putea produce o decizie pripită, este Comisia dispusă:</PARA><PARA>1. să amâne decizia respectivă, preconizată a fi adoptată la sfârșitul lunii aprilie;</PARA><PARA>2. să inițieze un amplu proces de concertare cu specialiștii în domeniu, pe baza unui studiu aprofundat referitor la posibilele consecințe economice, sociale și de mediu pe care ridicarea interdicției privind cupajul le-ar putea produce; având în vedere mai ales faptul că o astfel de acțiune va conduce la concurență neloială între agricultorii producători de vin rosé care utilizează practici oenologice tradiționale și cei care produc acest vin prin alte metode;</PARA><PARA>3. să propună alternative astfel încât sectorul vitivinicol european să poată deveni mai competitiv pe piețele europene și ale țărilor terțe, protejând, în același timp, vinurile rosé tradiționale împotriva concurenței neloiale.</PARA></CONTENT></QUEST>