<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000185">O-000185/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96871">Michael Theurer</PERSON>, <PERSON ID="97229">Niccolò Rinaldi</PERSON>, <PERSON ID="96955">Catherine Bearder</PERSON>, <PERSON ID="4335">Marielle De Sarnez</PERSON>, <PERSON ID="96873">Jürgen Creutzmann</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1055">Godelieve Quisthoudt-Rowohl</PERSON>, <PERSON ID="4246">Othmar Karas</PERSON>, <PERSON ID="28219">Daniel Caspary</PERSON>, <PERSON ID="1073">Cristiana Muscardini</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="2037">Robert Sturdy</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000185">Subiect: Internaționalizarea IMM-urilor europene</OBJECT><CONTENT><PARA>Din cauza mondializării, IMM-urile se confruntă cu o concurență crescândă din alte țări, inclusiv din economiile emergente din afara UE. De aici rezultă atât provocări, cât și oportunități. Pentru a rămâne competitive, a-și asigura creșterea și a sprijini sustenabilitatea propriilor activității, IMM-urile trebuie să se implice la nivel internațional (de exemplu, în operații de import, export, investiții directe în străinătate, efectuarea anumitor lucrări în calitate de, sau prin intermediul unor subcontractanți străini). Cu toate acestea, doar un procent redus dintre IMM-urile europene fac comerț cu țări terțe, în pofida faptului că ele reprezintă 90% dintre întreprinderile din UE: numai 29% dintre IMM-urile din UE desfășoară activități de import (dintre care 50% importă din țări aflate în afara pieții interne) și numai 25% dintre IMM-urile din UE efectuează exporturi (dintre care 50% depășesc limitele pieții interne)<FNREF FNIDREF="FN1"/>.</PARA><PARA>1.  IMM-urile nu realizează pe deplin importanța programelor publice de sprijinire sau a resurselor de informații cum sunt baza de date privind accesul pe piață și centrul de asistență pentru exportatori. Ce măsuri concrete plănuiește Comisia să ia pentru a informa mai bine IMM-urile cu privire la programele și instrumentele existente?</PARA><PARA>2.  Cum va garanta Comisia că ajustările și modificările legate de securitate aduse Codului vamal modernizat nu vor interfera cu metodele simplificate existente și nu vor conduce la dezavantaje în ceea ce privește competitivitatea?</PARA><PARA>3.  Care este valoarea adăugată cu care centrele europene de afaceri contribuie la sprijinirea internaționalizării IMM-urilor în comparație cu structurile externe existente (cum sunt Serviciul European de Acțiune Externă, camerele de comerț bilaterale sau organizațiile de afaceri naționale) și cum se va evita duplicarea eforturilor? Ce inițiative ia Comisia pentru instituirea unor legături de afaceri între IMM-urile europene și cele străine, prin intermediul camerelor de comerț și al altor structuri?</PARA><PARA>4.  Achizițiile publice din țările terțe reprezintă o piață importantă pentru IMM-urile europene (adesea, 10-15% din PIB). Țările terțe restricționează însă, de multe ori, accesul societăților din UE și în special al IMM-urilor. Ce acțiuni are în vedere Comisia să întreprindă pentru a mări accesul IMM-urilor la piețele de achiziții publice din țări terțe? </PARA><PARA>5.  Standardele de produs diferite constituie adesea o piedică în calea comerțului internațional. În mod frecvent, societățile care nu dispun de mijloace pentru a-și adapta produsele în funcție de necesitățile de pe piețele altor țări sunt, în primul rând, IMM-urile. În ce fel ține seama Comisia de necesitățile specifice ale IMM-urilor atunci când promovează convergența internațională a standardelor?</PARA><FN FNID="FN1">  Surse: „Internaționalizarea IMM-urilor europene”, Raport final, Comisia Europeană, 2010; http://ec.europa.eu/enterprise/policies/sme/market-access/files/internationalisation_of_european_smes_final_en.pdf.</FN></CONTENT></QUEST>