<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000102">H-000102/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: martie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000102">Subiect: Infiinţarea ghişeelor unice prevăzute de Directiva privind serviciile în statele membre</OBJECT><CONTENT><PARA>Directiva privind serviciile adoptată în 2006 prevede înfiinţarea unor ghişee unice în statele membre. Acestea reprezintă unul dintre elementele cele mai importante ale aplicării eficace a directivei, precum şi sursa esenţială de informaţii pentru prestatorii care doresc să furnizeze servicii transfrontaliere sau să se stabilească în alt stat membru. Acest aspect priveşte în special micii întreprinzători care, în cele mai multe cazuri, nu dispun de mijloace financiare pentru a recurge la consultaţii privind dreptul muncii şi dreptul fiscal aplicabil într-un anumit stat membru al Uniunii Europene, privind procedurile de stabilire etc.</PARA><PARA>În anumite state membre, ghişeele unice nu au fost deloc înfiinţate sau nu funcţionează suficient de bine, adică nu furnizează informaţiile complete necesare prestatorilor de servicii. Consideră Consiliul că aceste întârzieri privind înfiinţarea unor astfel de ghişee unice împiedică în principiu prestatorii de servicii să beneficieze de posibilităţile oferite de piaţa comună şi nu permit întreprinderilor mici şi mijlocii să furnizeze servicii în alte state membre ale Uniunii Europene?</PARA></CONTENT></QUEST>